ལུང་མདོ་ནས་སྔར་གྲགས་མ་མྱོང་བའི་ལྡིར་སྒྲ་ཆེན་པོ་ཞིག་གྲགས།དེ་ནི་ཉིན་ཤས་རྗེས་སུ་མི་རྣམས་ཧ་ལས་དགོས་པ་ཞིག་ལ།སྔར་གྲོང་ཁྱེར་ནང་མ་གཏོགས་མེད་པའི་ས་འདེད་འཕྲུལ་འཁོར་ཆེ་གྲས་ཁག་ཅིག་འབྱོར།འཕྲུལ་འཁོར་དེ་དག་རྫ་རི་གྲོང་གསར་མདུན་གྱི་ཐང་སྟོང་ཆེན་པོ་དེའི་ཟུར་དུ་བཞགསྐབས་དེར་རྫ་རི་གྲོང་གསར་གྱི་རྒན་གཞོན་ཚང་མ་ཡ་མཚར་བའི་ངང་དེ་གར་རུབ།གསེར་མདོག་ཅན་གྱི་འཕྲུལ་འཁོར་དེ་དག་གི་ཆེ་ཆུང་ནི་ཁང་པ་ལས་ཆེ་བར་སྣང་ཞིང་།ཤ་རྒྱགས་ལ་འབྱོར་བའི་ཁ་ལོ་བ་དེ་དག་གི་གདོང་ལ་འཛུམ་གྱིས་ཁེངས།ཁོ་ཚོས་ས་གཙང་ས་ཞིག་ཏུ་བཟོ་ལྟ་ལེགས་ཤིང་མཛེས་པའི་རས་གུར་ཕུབ།ཅ་དངོས་དང་ཉལ་ཆས་རྣམས་གུར་ནང་དུ་བཅུགཉིན་དེར་ཁ་ལོ་བ་དེ་དག་གིས་ལས་ཀ་གང་ཡང་མ་བྱས་པར་ཟས་བཟས།སྦི་རག་བཏུངས།ཤོ་བརྒྱབ་པ་སོགས་རང་རང་སོ་སོ་གང་དགའ་གང་སྐྱིད་བྱས་ནས་བསྡད།